Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi rautatieyritysten toimiluvista annetun direktiivin 95/18/EY muuttamisesta /* SEK/2000/0636 lopull. - COD 98/0266 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi rautatieyritysten toimiluvista annetun direktiivin 95/18/EY muuttamisesta PERUSTELUT 1. Ehdotuksen taustaa Komissio antoi 22. heinäkuuta 1998 ehdotuksen neuvoston direktiiviksi [1] rautatieyritysten toimiluvista annetun direktiivin 95/18/EY [2] muuttamisesta. [1] KOM(98) 480 lopullinen, 22.7.1998. [2] EYVL L 143, 27.6.1995, s. 70. Ehdotuksen tarkoituksena oli laajentaa direktiivin soveltamisalaa, jotta eurooppalaisille rautatieyrityksille voitaisiin luoda tasapuoliset toimintaedellytykset. Euroopan parlamentti hyväksyi komission ehdotuksen täysistunnossaan 15. syyskuuta 1999. Talous- ja sosiaalikomitea antoi lausuntonsa [3] 26. toukokuuta 1999. [3] EYVL C 209, 22.7.1999, s. 22. Komissio antoi muutetun ehdotuksen [4] 25. marraskuuta 1999 ottaen huomioon ehdotuksen ensimmäisen käsittelyn parlamentissa. [4] KOM(99) 616 lopullinen, 25.11.1999. Neuvosto pääsi ehdotusta koskevan yhteisen kannan vahvistamisesta poliittiseen yksimielisyyteen 9. ja 10. joulukuuta 1999 pitämässään kokouksessa. Neuvosto vahvisti yhteisen kannan 28. maaliskuuta 2000 pitämässään kokouksessa. 2. Komission ehdotuksen taustaa Huomautus: Tässä tiedonannossa käsitelty ehdotus kuuluu infrastruktuuripakettiin, joka koostuu seuraavista ehdotuksista: ehdotus neuvoston direktiiviksi [5] yhteisön rautateiden kehittämisestä annetun direktiivin 91/440/ETY [6] muuttamisesta, ehdotus neuvoston direktiiviksi rautatieyritysten toimiluvista annetun direktiivin 95/18/EY [7] muuttamisesta ja ehdotus neuvoston direktiiviksi rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta. Tässä tiedonannossa käsitellään toiseksi mainittua ehdotusta. [5] KOM(98) 480 lopullinen, 22.7.1998. [6] Neuvoston direktiivi 91/440/ETY, annettu 29. heinäkuuta 1991 (EYVL L 237, 24.8.1991, s. 25). [7] EYVL L 143, 27.6.1995, s. 70. Koska eräät jäsenvaltiot ovat laajentaneet infrastruktuurin käyttöoikeuksia enemmän kuin direktiivin 91/440/ETY 10 artiklassa edellytetään, komission mielestä on tarpeellista ulottaa toimilupaperiaatteet koskemaan kaikkia näillä markkinoilla mahdollisesti toimivia rautatieyrityksistä, jotta varmistettaisiin näiden yritysten oikeudenmukainen, avoin ja syrjimätön kohtelu. Tällaisen toimenpiteen toisena perusteena on tasapuolisten toimintaedellytysten luominen. Muutetun direktiivin soveltamisalaan kuuluvat siis kaikki rautatieyritykset sillä edellytyksellä, ettei niiden toiminta rajoitu niiden käyttämän rautatieverkon rakenteen tai taloudellisten tavoitteiden vuoksi ainoastaan paikallisen rautatieliikenteen harjoittamiseen. 3. Tekstiin tehdyt muutokset komission muutettuun ehdotukseen nähden Neuvosto muutti tekstiä lisäämällä siihen viittaukset tulli- ja verosäännöksiin ja erityisesti passitukseen [8]. Näillä lisäyksillä pyritään muistuttamaan kansainvälisiä tavaraliikennepalveluja tarjoavien rautatieyritysten velvollisuudesta noudattaa tullimenettely- ja verosäännöksiä, jotka ovat tärkeä osa yhteisön lainsäädäntöä. [8] Ks. johdanto-osan 6 kappale, 6 artiklan 4 luetelmakohta ja 13 artikla. 3.1. Huomautukset Komissio ei vastusta näitä lisäyksiä vaan pitää niitä hyödyllisinä muutoksina. 4. Päätelmät Komissio pyrki ottamaan mahdollisimman hyvin huomioon Euroopan parlamentin ensimmäisessä käsittelyssä esittämät näkemykset sisällyttämällä ehdotukseensa 8 artiklaa koskevan tarkistuksen ajatussisällön (syrjimättömyyttä koskeva lisäys). Komissio katsoo, että yleinen sovitteluratkaisu, johon neuvostossa päästiin intensiivisten keskustelujen jälkeen kolmen puheenjohtajavaltion avustuksella, on tasapainoinen edistysaskel rautatiepolitiikassa. Sovitteluratkaisulla edistetään kyseisen liikennemuodon kestävää kehitystä. Komissio on vakuuttunut siitä, että tämä rautatieliikennelainsäädännön uudistamisen toinen vaihe merkitsee huomattavaa edistysaskelta tasapuolisten toimintaedellytysten luomisessa kaikille yrityksille. Sen vuoksi komissio antaa yhteisestä kannasta myönteisen lausunnon.